পাবনা, ২৬জুন (শীর্ষ নিউজ ডটকম): পাবনার ঈশ্বরদী উপজেলার দাশুরিয়া ইউনিয়নে নির্বাচনী আচরণবিধি লঙ্ঘনের অপরাধে ৪ যু্u200cবককে অর্থদণ্ড দিয়েছে ভ্রাম্যমাণ আদালত। আজ রোববার বিকেলে আদালতের নির্বাহি ম্যাজিস্ট্রেট শাহীন আক্তার সুমী এ রায় দেন। দণ্ডপ্রাপ্তরা হলো- শামীম (২৫), আফজাল (২৮), আজিজুল (২৬) ও রুবেল (২৬)।  ভ্রাম্যমাণ  আদালত সূত্রে জানা যায়, উপজেলার দাশুরিয়া ইউনিয়নের কালিকাপুর বিদ্যালয় কেন্দ্রে ভোট চলাকালে নির্বাচনী আচরণবিধি লঙ্ঘন করলে পুলিশ তাদের দুপুরে আটক করে। পরে বিকেলে ভ্রাম্যমাণ আদালতের বিচারক নির্বাহি ম্যাজিস্ট্রেট শাহীন আক্তার শামীম, আফজাল ও আজিজুলকে ২০০টাকা করে এবং রুবেলকে ৫০০টাকা জরিমানা করেন। জরিমানার অর্থ পরিশোধ করলে পুলিশ তাদের ছেড়ে দেয়।  প্রসঙ্গত, মুলাডুলি, সাঁড়া, পাকশী, দাশুড়িয়া, ছলিমপুর, সাহাপুর ও লক্ষ্মীকুন্ডাসহ ৭ ইউনিয়ন পরিষদের নির্বাচন শান্তিপূর্ণ পরিবেশে সম্পন্ন হয়।   (শীর্ষ নিউজ  ডটকম/প্রতিনিধি/ওআর/শাসি/১৮.০২ ঘ.)